**ไลนัส เซบาสเตียน** (อังกฤษ: Linus Sebastian; เกิดวันที่ 20 สิงหาคม พ.ศ. 2529) เป็น คนดังในยูทูบ รวมไปถึง ผู้ผลิต ผู้นำเสนอ และผู้ก่อตั้ง ไลนัสมีเดียกรุ๊ป

ไลนัสเป็นที่รู้จักจากการสร้างและจัดทำช่องในยูทูบ *ไลนัสเทคทิปส์ เทคควิกกี้* และ *แชแนลซุปเปอร์ฟัน* ซึ่งมีผู้ติดตามรวมกันถึง 3.54 ล้านคน นอกจากนี้เค้ายังเป็นผู้นำเสนอสำหรับวีดีโอทางเทคโนโลยีสำหรับผู้ค้าคอมพิวเตอร์ปลีกจากแคนาดาที่ชื่อ NCIX ตั้งแต่ปีพ.ศ. 2551 ถึง ปี 2558 อีกด้วย ในปีพ.ศ. 2558 นิตยสารอิงซ์จะดับให้เซบาสเตียนเป็นอันดับที่ 4 ในรายชื่อของ "30 อันดับแรกของผู้นำทางเทคโนโลยี " 

*ไลนัสเทคทิปส์*อยู่ในอันดับที่ 12 ของช่องทางวิทยาศาสตร์และเทคโนโลยีที่มีคนดูเยอะที่สุดในยูทูบ (เมื่อเดือนมกราคม พ.ศ. 2559) ในปีพ.ศ. 2557 ทูบฟิลเตอร์ กล่าวว่าช่องนี้อยู่ใน "1% แรกของช่องทางโฆษณาที่กูเกิ้ลต้องการ" ในยูทูบสำหรับหมวดเทคโนโลยี

อาชีพ
-----

### NCIX และ ไลนัสเทคทิปส์

เซบาสเตียนซึ่งเคยทำงานเป็นผู้จัดการหมวดในร้านขายคอมพิวเตอร์ออนไลน์ของแคนาดา เคยเป็นพิธีกรสำหรับ ช่องเทคโนโลยี NCIX ซึ่งถูกสร้างขึ้นเพื่อสาธิตสินค้าให้ร้านค้าปลีก เซบาสเตียนทำงานกับช่างกล้องและคนตัดต่อ ด้วยทรัพยากรอันจำกัด พวกเขาต้องถ่ายวีดีโอด้วยกล้องที่ยืมมาจากลูกชายของประธานบริษัท

ด้วยค่าใช้จ่ายที่สูงและคนดูที่น้อยในช่วงแรกที่ช่องถูกสร้างขึ้น เซบาสเตียนจึงถูกสั่งให้สร้างช่อง *ไลนัสเทคทิปส์* เพื่อเป็นตัวเลือกที่ถูกกว่าของช่อง NCIX และลดค่าถ่ายทำโดยไม่ส่งผลกระทบต่อแบรนด์ NCIX โดยช่องถูกสร้างเมื่อวันที่ 24 พฤษจิกายน พ.ศ. 2551

ใน NCIX เซบาสเตียนไม่ได้ทำแต่งานเกี่ยวกับวีดีโอเท่านั้น เวลาอยู่ในบริษัทนั้น เขาทำงานหลายอย่าง เช่น เป็นพนักงานขายเต็มเวลา ผู้ออกแบบระบบ ผู้จัดการผลิตภัณฑ์และหมวดหมู่

### ไลนัสมีเดียกรุ๊ป

เซบาสเตียนก่อตั้งไลนัสมีเดียกรุ๊ปในเดือนมกราคม ปีพ.ศ. 2556 จากโรงรถ โดยร่วมมือกับ ลูค ลาเฟร็นเนียร์ เอ็ดเซล ยาโก และ แบรนดอน ลี กลุ่มได้พัฒนาช่อง*ไลนัสเทคทิปส์* ต่อมาเซบาสเตียนยังเริ่มทำ เทคควิกกี้

ชีวิตส่วนตัว
------------

เซบาสเตียนได้แต่งงานกับอีวอนน์ โฮ ตั้งแต่เดือนเมษายน ปีพ.ศ. 2554 และมีลูกสาวและลูกชายอย่างละหนึ่งคน เขามีความสุขในการใช้เวลากับครอบครัว และยังกล่าวในบทสัมภาษณ์ปีพ.ศ. 2558 กับไลฟ์แฮ็คเกอร์ ว่า "[ครอบครัวของผม] เป็นเหตุผลให้ผมตื่นขึ้นทุกๆวันและสร้างบริษัท"

อ้างอิง
-------

1. ↑  "linustechtips's Youtube Stats, Channel Statistics". Social Blade. สืบค้นเมื่อ January 11, 2016.
2. ↑  RAMPTON, JOHN. "30 Power Players in Tech You Need to Know". *Inc*. สืบค้นเมื่อ 7 January 2016.
3. ↑  "Top 500 YouTubers tech Channels". *SocialBlade*. SocialBlade. สืบค้นเมื่อ 4 January 2016.
4. ↑  "YouTube Top 100 Most Viewed Science & Tech Video Producers". *VidstatsX*. VidstatsX. คลังข้อมูลเก่าเก็บจากแหล่งเดิมเมื่อ 2016-01-03. สืบค้นเมื่อ 4 January 2016.
5. ↑  "Meet The Top 1% Of YouTube's "Google Preferred" Channels For Advertisers (Exclusive)". สืบค้นเมื่อ 3 January 2016.
6. ↑  How I Became. "How I Became: LinusTechTips (Linus Sebastian)". *youtube.com*. สืบค้นเมื่อ 3 January 2016. Timestamp 0 minutes 50 seconds
7. ↑  "LinusTechTips - About". *youtube.com*. สืบค้นเมื่อ 3 January 2016.
8. 1 2  "The History of Linus Media Group". คลังข้อมูลเก่าเก็บจากแหล่งเดิมเมื่อ 2015-11-30. สืบค้นเมื่อ 3 January 2016.
9. 1 2  "I'm Linus Sebastian of LinusTechTips, and This Is How I Work". *LifeHacker*. LifeHacker. สืบค้นเมื่อ 3 January 2016.
10. ↑  Linus Sebastian. "Linus & Yvonne Wedding Video Final April 2011". *youtube.com*. สืบค้นเมื่อ 3 January 2016. Sebastian wedding photos and video
11. ↑  Linus Sebastian. "Family Sunday Fun with the Cats and Children". *youtube.com*. สืบค้นเมื่อ 3 January 2016. Sebastian in family vlog